text: Tøndersag belaster image
  24 oktober 2013 kl. 16.29
  Tønders image er laset. Den otte år gamle såkaldte Tøndersag belaster stadig byens image voldsomt. Det viser en undersøgelse af Tønders image.
  Tønders image bliver et af emnerne i TV SYDs valgudsendelse, som i aften sendes fra Tønder.
  Det er seks år siden, at retten dømt en far fra byen og 14 andre mænd langvarige fængselsstraffe, fordi de misbrugte faderens to små døtre seksuelt. Historien gav genlyd landet over og blev kendt som Tøndersagen.
  En image-rapport om Tønder viser, at sagen fylder mere i byens omdømme jo længere væk man er fra Tønder. Det vil sige, at den fylder mere i københavneres bevidsthed end i sønderjydernes.
  Rapporten er betalt af Tønder Kommune.
  Valgudsendelsen sendes på TV SYDs kanal fra kl. 20. I nyhedsudsendelsen kl. 19.30 er en ti minutters duel mellem to af borgmesterkandidaterne.
  